Salut! Eu sunt Copy, de la "Copyright".
Vai, ce mahmureală! Nu mă mai ating în veci de băutură, pro... promit!
Dar, permiteți-mi să vă povestesc ce seară incredibilă am avut azi-noapte,
pentru a vă face să înțelegeți mai bine reforma dreptului de autor.
Am fost invitat la o petrecere extravagantă de către un tip care a făcut avere în secolul al XVIII-lea.
Este vorba despre vechiul meu prieten, Industrie;
dar el preferă să fie numit Industrie Culturală, sau, pe scurt, Cultură.
I se pare că sună mai elegant.
Toată lumea bună a fost invitată. Ce petrecere dată naibii!
A fost acolo un tânăr pe nume Web. Îl știți, e plin de bani!
Apoi eu, Copyright, copilul de aur;
m-au așezat între bătrâna Cultură și tânărul Web.
În fine, au mai fost prezenți Artistul,
ca reprezentant al intereselor economice ale găștii de artiști
și, desigur, Politicianul,
întotdeauna dispus să sprijine arta.
Motivul pentru această petrecere:
lansarea legislației care reexaminează drepturile de autor în UE.
Și care a fost tema aleasă de amicul meu Industrie?
Șampania! Mai multă șampanie!
Sincer, cu indivizii ăștia a fost mereu aceeași temă în ultimii 300 de ani.
Atât de multă șampanie!
Cu atâta șampanie ați zice poate că vor fi bule pentru toată lumea, nu?
Ei bine, nu! Nicio șampanie la masa copiilor din colțul camerei!
Acolo stau cei pe care îi numim Publicul și Creatorii mai puțin cunoscuți.
Iar discutarea revizuirii, ei bine, asta e o treabă pentru adulții de la masa principală, cea cu șampania.
L-am întrebat totuși pe oaspetele meu de ce nu au fost prezente la petrecere asociațiile și start-up-urile.
El a zâmbit și mi-a spus că toate au fost deja consultate într-un mod foarte democratic.
Și, pentru că au fost consultate, nu a existat nici un motiv să-i invite.
Apoi, la miezul nopții, oaspetele nostru special și-a făcut apariția:
Uniunea Europeană!
UE a pierdut recent un membru al familiei, știți.
Nu vrem să vorbim despre asta, e foarte trist.
Însă UE a venit cu revizuirea în servietă,
însoțit de vărul meu îngrozitor, Dreptul Auxiliar (Vecin), care părea îndopat cu steroizi
și o cutie imensă... daaa, îmi plac surprizele!
Ce-ar putea fi?
UE prezintă: Robocopyright!
Nu sună bine deloc.
Pentru a pune capăt problemelor legate de dreptul de autor,
platformele online trebuie să nu mai fie neutre
și să obțină algoritmi de verificare,
adică “robocopyrights”.
Șampanie pentru toată lumea! Ooo, prietenul Industrie era în extaz.
Sincer, acest lucru a fost exact ceea ce și-au dorit cu toții
și apoi robotul s-a așezat lângă mine și, ce lucru îngrozitor!
Vede tot, aude tot, nu înțelege nimic.
Și împușcă în mod automat - ta-da-da-da-da! -
Ești terminat, ești terminat, ești terminat!
Poliția privată și miliția erau ilegale în trecut,
dar acum ele vor fi obligatorii.
Pe măsură ce serviciile online devin responsabilitatea poliției,
pe web, în numele industriei,
ne putem aștepta la reguli ce ne vor fi vândute ca fiind eficiente;
rezolvarea problemelor legate de copyright se transformă dintr-o dată în aplicarea drepturilor de autor orbește pe site-uri web
pentru a obține mai mult profit pentru vechea industrie,
indiferent de libertățile utilizatorilor și de drepturile creatorilor.
Acum știți de ce sunt un pic abătut
și de ce tot Internetul e mahmur azi.
Se anunță vremuri grele de la Bruxelles,
iar data viitoare vom discuta despre diferența de valoare.
Cea adevărată.
Deci, nu uitați să vă abonați.
Pa!
